Aetiosetus inggih punika minangka fosil transisi antawisipun paus ingkang sepindhah kaliyan paus modhèrn. Bolongan irung kagem napasipun punika boten wonten ing inggil sirahé kadosta paus modhèrn, ananging mapan wonten ing tengah-tengahing moncongipun. Aetiosetus ugi tinepang minangka paus Balin ingkang sepindhah muncul. Jinisipun, sanadyan tengkorakipun langkung sepadhan kaliyan tengkorakipun paus kuna, ingkang tegesipun nggadhahi moncong kaliyan tengkorak ingkang papag, lan ugi nggadhahi rahang longgar kadosta paus balin. Tengkorak Aetiosetus ugi nedhahaken dhumateng kita menawi kéwan punika gadhah setunggal sèt waja ingkang kumplit. Kadosta Balin, wonten ing tengkorakipun dipun jangkepi kinten-kinten sekawan dasa sekawan waja, ingkang kababar saking waja molar cusp, gadhil ingkang mlengkung bentukipun, lan ugi waja seri. Pangananipun Aetiosetus punika ulam kaliyan crustacea alit.[2]